《偈颂十一首 其一》
宋代·释了演

谁庵不会说禅，一向外边之绕。鸣鼓集众升堂，岂容乱开臭口。

而今无计可为，谩把屎肠抖擞。瞎驴趁队过新罗，惊起南辰藏北斗。

作者简介：释了演，号谁庵。住临安府灵隐寺。为南岳下十六世，径山宗杲禅师法嗣。有《谁庵演禅师语》一卷，收入《续古尊宿语要》卷五。《嘉泰普灯录》卷一八、《五灯会元》卷二○有传。今录诗二十八首。